Styremøte 2.desember 2015 kl. 18.00 hos Hjalmar. 
Tilstede: Hjalmar Schiøtz, Petter Grann-Meyer, Ronald Badski, Jørn Willy Olafsen og Anni Vittersø

1. Referat fra forrige styremøtet godkjent.
2. Challenge
Hjalmar og Petter har hatt møte med Frank Pedersen. Økonomisk kompensasjon som på Bytri, 100,- pr dugnadstime pr. person og 10% av påmeldingsavgiften, samt 50,- pr. engangslisens. Klubben er forespeilet å skulle serve skiftesonen. Maks antall deltager på Challenge halvdistanse er 1000 stk. Styret diskuterte at det kunne bli mye jobbing og vanskelig å skaffe frivillige, da Challenge halvdistanse arrangeres kun 14 dager etter Bytri.
Deltagerne skal levere inn sykkel kvelden i forveien. På selve dagen vil det bli 12-timers vakter. Dette må deles opp, slik at ikke belastningen blir for stor på de frivillige. Styret har i denne saken vært veldig usikre på om vi har kapasitet, men landet på at vi sier ja, og går videre inn i forhandlinger med Frank Pedersen. 
For å løse dette på en god måte, kom det forslag fra Petter om at vi finner to ansvarlige blant våre medlemmer til å gjøre denne jobben med frivillige og samarbeide med Challenge. De ansvarlige får et krav om å rapportere hyppig til styret. Forslag om at Petter får mandat til å finne disse to, og så tas dette opp på neste styremøte.
Styret vedtok dette. Petter sa ja til å være en støtte for de som tar denne oppgaven.
Avtalen med Challenge må godkjennes av styret i Tønsberg Triathlonklubb.

3. Dugnadsregister
Som en konsekvens av vedtaket i sak 2, skal dugnadsregisteret vi KlubbAdmin jobbes videre med, for å være klart når krav om kontingent for 2016 skal sendes ut.

4. Dysten på terminlista til Norges triatlonforbund
Styret vedtok med 4 mot 1 stemme at vi skal melde inn Dysten til terminlista til Norges triatlonforbund. Fulldistanse meldes også inn på denne terminlista. 
Petter melder inn Dysten og Anni melder inn Fulldistanse

5. Årsmøte 2016 må være avholdt innen utgangen av mars
Årsmøte er satt til onsdag 9. mars kl. 18.00. Vi prøver å få leiet storsalen på Husvik skole.

6. Krav om oppdatering og endring av klubbens lover fra Idrettsforbundet
Hjalmar har begynt å jobbe med dette. Må innhente diverse ting fra oppstart etc, og dette skal Jørn Willy sende til Hjalmar. Han har alt dette på sin data. Hjalmar sender ut forslag til endringer, til styret på mail, og styret gir ham kjapt tilbakemeldinger, hvis vi har noen kommentarer. 

7. Valg i 2016
Formann og kasserer er på valg. Formann for 1 år og kasserer for 2 år.
Jørn Willy ønsker å fratre
Valgkomitéen er varslet via Edvard Ryholt og Svein Drtina. Ingen i styret ønsker å rykke opp. Anni jobber videre mot valgkomitéen. 
Anni stiller for 2 nye år.
Anni gir beskjed til valgkomitéen



8. Juniorgruppe
Anni har jobbet med dette og har fått positive tilbakemeldinger, og medlemmer har meldt seg. Dette tas videre opp på medlemsmøtet som skal være 15.desember på Active Hotel Ramdal.

9. Våre hjemmesider
Jørn Willy skal gå gjennom og oppdatere ting som er gammelt, med gamle datoer og gamle innbydelser etc. Også sjekke terminlister. Når det gjelder den gamle hjemmesiden, hadde det vært veldig fint å få tatt vare på alt som ligger der. Der ligger det en del historie. Jørn Willy tar kontakt med Lars Martin Hejll for å høre om han kan få lagt inne dette på den nye siden vår under «Vår historie før denne hjemmesiden» el.lign. Er nok litt jobb, da vi ikke bare kan legge inn linken til de gamle sidene. Klubbinfo skal legges ned. Dette ble varslet tidlig, og derfor opprettet vi ny hjemmeside med eget domene. Anni har for sikkerhets skyld skrevet ut alle sidene fra den gamle hjemmesiden vår. 

10. Olympia Sport
Hjalmar tar kontakt med Truls Aabol og forhandler ut fra styrets ønsker.

Møtet hevet kl. 20.30

